《题七星岩》
明代·释今回

郭北山南石似星，停云冉冉壑冥冥。含光不照诸天界，垂象长冥万古名。

竹阁月高空宇白，石湖春尽野蘋青。情知客路终归去，聊倚东风话翠屏。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。